Document ID: 32011R0630

PADOMES REGULA (ES) Nr. 630/2011
(2011. gada 21. jūnijs),
ar kuru groza Regulu (ES) Nr. 7/2010, ar ko atsevišķiem lauksaimniecības un rūpniecības ražojumiem ievieš autonomas Savienības tarifa kvotas un nosaka to pārvaldību
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 31. pantu,
ņemot vērā Eiropas Komisijas priekšlikumu,
tā kā:
(1)
Lai nodrošinātu dažu Savienībā nepietiekamā daudzumā ražotu preču pietiekamu un nepārtrauktu piegādi un nepieļautu nekādus tirgus traucējumus, ar Padomes Regulu (ES) Nr. 7/2010 (1) atsevišķiem lauksaimniecības un rūpniecības ražojumiem ir ieviestas autonomas tarifa kvotas, kuru robežās minētos produktus var importēt ar pazeminātu vai nulles nodokļa likmi.
(2)
Iepriekš noteiktie kvotu apjomi Savienības autonomajām tarifa kvotām ar kārtas numuriem 09.2767, 09.2813, 09.2977, 09.2628, 09.2629 un 09.2635 nav pietiekami, lai apmierinātu Savienības rūpniecības vajadzības. Līdz ar to minētie kvotu apjomi būtu jāpalielina no 2011. gada 1. jūlija tarifa kvotām ar kārtas numuriem 09.2767 un 09.2813 un no 2011. gada 1. janvāra tarifa kvotām ar kārtas numuriem 09.2977, 09.2628, 09.2629 un 09.2635.
(3)
Bez tam būtu jāpārstrādā ražojuma apraksts autonomajai Savienības tarifa kvotai ar kārtas numuru 09.2631.
(4)
Turklāt turpmāka tarifa kvotas piešķiršana 2011. gada otrajā pusgadā attiecībā uz tarifa kvotu ar kārtas numuru 09.2947 vairs nav Savienības interesēs. Tāpēc minētā kvota būtu jāslēdz no 2011. gada 1. jūlija un būtu jāsvītro attiecīgā rinda Regulas (ES) Nr. 7/2010 pielikumā.
(5)
Tāpēc attiecīgi būtu jāgroza Regula (ES) Nr. 7/2010.
(6)
Tā kā dažiem no šajā regulā paredzētajiem pasākumiem vajadzētu stāties spēkā no 2011. gada 1. janvāra un citiem - no 2011. gada 1. jūlija, šī regula būtu jāpiemēro no minētajiem attiecīgajiem datumiem un tai būtu jāstājas spēkā nekavējoties,
IR PIEŅĒMUSI ŠO REGULU.
1. pants
Regulas (ES) Nr. 7/2010 pielikumu groza šādi:
1)
rindas ar tarifa kvotu kārtas numuriem 09.2767, 09.2813 un 09.2631 aizstāj ar šīs regulas I pielikumā noteiktajām rindām;
2)
rindas ar tarifa kvotu kārtas numuriem 09.2977, 09.2628, 09.2629 un 09.2635 aizstāj ar šīs regulas II pielikumā noteiktajām rindām;
3)
svītro tarifa kvotas rindu ar kārtas numuru 09.2947.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2011. gada 1. jūlija.
Bet regulas 1. panta 2. punktu piemēro no 2011. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2011. gada 21. jūnijā

Labels: 3
1